Miehet varastivat kahden vuorokauden aikana kaksi pakettiautoa, joita he käyttivät rikostensa apuvälineinä Helsingissä ja Porvoossa.

Kaksi miestä tehtaili rikoksen tavalla, joka voisi olla suoraan kopioitu vuonna 2003 ilmestyneestä Pahat pojat -elokuvasta.

Kolmekymppiset nuorukaiset tunkeutuivat elokuun 24. päivän yönä vuonna 2016 vantaalaiseen autokorjaamoon ja varastivat sieltä pakettiauton. Miehet ajoivat autolla Helsingin Pakilaan ja murtautuivat siellä R-kioskin tiloihin. Kyseisen R-kioskin toimistosta miehet löysivät lattiaan kiinnitetyn, käteisrahan ja asiakkaiden passien säilyttämiseen käytetyn, kassakaapin.Miehet sitoivat kassakaapin kuormaliinalla kiinni pakettiauton puskuriin ja yrittivät saada sen irti.